સામાન્ય રીતે ઓફિસમાં માઇક્રોસોફ્ટ આઉટલૂક (એ પણ જોરદાર રીતે ફીચર-રીચ પ્રોગ્રામ!)નો ઉપયોગ કરતા લોકોને જીમેઇલમાં ઘણું ખૂટતું હોય એવું લાગતું હોય છે. જેમ કે આપણે જે મેઇલ્સ હજી વાંચ્યા ન હોય એ બધા અનરેડ મેસેજીસને ફિલ્ટર કરવાની આઉટલૂકમાં સરસ સુવિધા છે, પણ જીમેઇલમાં એવું કોઈ બટન નથી. આઉટલૂક અને જીમેઇલ બંનેમાં આવા ઘણા દેખીતા ફેરફાર આપણને લાગે, પણ જીમેઇલમાં જે કંઈક ખૂટતું લાગે છે એ બધું જ આ સર્ચ ઓપરેટર્સ પૂરું કરી આપે છે.